Kriteriji vrednovanja u nastavi Likovne kulture


Kriteriji ocjenjivanja napisani su, između ostalog, u skladu s Pravilnikom o načinima, postupcima i elementima vrednovanja učenika u osnovnoj i srednjoj školi, Kućnom redu Škole te prema tome uključuju sve oblike vrednovanja, praćenja, provjeravanja i ocjenjivanja.

Vrednovanje u nastavi Likovne kulture odvija se kroz tri elementa vrednovanja, a to su: stvaralaštvo, produktivnost i kritičko mišljenje.
Vrednovanje u nastavi Likovne kulture odvija se kroz tri elementa vrednovanja, a to su: stvaralaštvo, produktivnost i kritičko mišljenje i kontekst.

Stvaralaštvo – kao kreativni proces, stvaralaštvo je u središtu učenja i poučavanja nastavnog predmeta Likovna kultura. Učenici se upoznaju s različitim kreativnim pristupima u stvaranju umjetničkih djela, a vlastitim iskustvom stvaranja omogućava izražavanje različitih ideja. Upoznavanje učenika s različitim likovnim materijalima, tehnikama, alatima, vizualnim jezikom služi kao temelj za izražavanje vlastitih ideja, misli, osjećaja, vrijednosti i stavova.

Pr. 1. Učenik u procesu stvaranja koristi likovni jezik za izražavanje svojih ideja na kreativan način, motiv oblikuje precizno i potpuno drugačije od drugih. Ideja u likovnom radu je jasna. Likovna tehnika korištena je na pravilan način. Likovni rad je napravljen na neobičan i zanimljiv način, drugačiji od svih drugih radova.

Maštoviti učenički radovi, ideje i razmišljanje van okvira uvijek su nagrađeni pohvalom i ocjenom. (Takvi radovi nekad znaju biti tehnički lošiji od drugih, pa pojedinci znaju negodovati, rugati se i time ne samo poniziti, već zaustaviti daljnji razvoj mašte).
- Svako ruganje, vrijeđanje i ometanje nastavnika i druge djece u razredu će biti zabilježeno opisno ili ukomponirano u ocjenu za likovni rad.



Produktivnost – istraživanje vlastite okoline osjetilima, te analitičkim promatranjem učenici stvaraju vlastita rješenja za ponuđene problemske zadatke. Tijekom rada razvijaju psihomotoričke i intelektualne vještine. Učenici na taj način sudjeluju u cijelom stvaralačkom procesu te na taj način stvaraju preduvjete za razumijevanje umjetnosti. 

Pr. 2. Učenik jasno, precizno i točno realizira postavljeni likovni zadatak, u zadanom vremenu, spretno i originalno rješava likovne probleme. Zadani motiv je u potpunosti zastupljen na likovnom radu, rad uredan.


Kritičko mišljenje i kontekst – nastava Likovne kulture temelji se na sustavnom odgajanju opažaja. Poticanje aktivnog doživljaja vizualnog djela dovode do razvoja percepcije i kreativnosti, komunikacijskih vještina i kritičkog mišljenja gdje se uspostavljaju kriteriji za vrednovanje velikih količina informacija koje dolaze s novim tehnologijama. Učenici na taj način formiraju svoj stav prema likovnim djelima i vizualnoj okolini.

Pr. 3. Učenik sudjeluje u analizi i interpretaciji likovno – umjetničkih djela i likovnih radova drugih učenika te ih povezuje s primjerima iz okoline i drugim nastavnim predmetima. Učenik povezuje materijale, postupke i likovni jezik sa sadržajem i formom.

- Kroz kritičko mišljenje ocjenjuje se logičko zaključivanje, povezivanje kreativnosti sa svakodnevnim životom i obavezama, ali i odgovori na pitanja iz likovne kulture i povijesti umjetnosti koji se usvajaju, obrađuju i ponavljaju iz sata u sat. (U ovoj kategoriji nagrađuje se aktivnost i motiviranost, najčešće pojedinih učenika.)
Sva tri elementa provode se poštujući učenikovu osobnost, sposobnost i motiviranost.

STVARALAŠTVO

	Odličan (5)
	Učenik u procesu stvaranja koristi likovni jezik za izražavanje svojih ideja na kreativan način, motiv oblikuje precizno i potpuno
drugačije od drugih. Ideja u likovnom radu je jasna. Likovna
tehnika korištena je na pravilan način. Likovni rad je napravljen na neobičan i zanimljiv način, drugačiji od svih drugih radova.

	Vrlo dobar (4)
	Učenik koristi likovni jezik za stvaranje i izražavanje svojih ideja uz manju pomoć učiteljice. Ideja u likovnom radu je jasna i
prepoznatljiva. Likovna tehnika je uglavnom pravilno korištena.
Likovni rad je napravljen na sličan način drugim radovima.

	Dobar (3)
	Učenik izražava svoje ideje kroz likovni jezik uz pomoć učiteljice, nesiguran. Ideja u likovnom radu nije u potpunosti jasna. Likovna tehnika je djelomično pravilno korištena s nekoliko nepravilnosti.
Likovni rad je napravljen na već viđen način.

	Dovoljan (2)
	Učenik svoje ideje ne realizira u potpunosti samo manjim dijelom. Likovna tehnika neprecizna, nepravilno korištena. Ideja u likovnom radu nije prepoznatljiva. Likovni rad je napravljen šablonski.



KRITIČKO MIŠLJENJE I KONTEKST

	Odličan (5)
	Učenik sudjeluje u analizi i interpretaciji likovno – umjetničkih djela i likovnih radova drugih učenika te ih povezuje s primjerima iz okoline. Učenik povezuje materijale, postupke i likovni jezik sa
sadržajem i formom.

	Vrlo dobar (4)
	Učenik sudjeluje u analizi i interpretaciji likovno – umjetničkih djela i likovnih radova drugih učenika uz manju pomoć učiteljice. Povezuje materijale, postupke i likovni jezik sa sadržajem i formom uz manje greške.

	Dobar (3)
	Učenik sudjeluje u analizi i interpretaciji likovno – umjetničkih djela i likovnih radova drugih učenika uz pomoć učiteljice.
Povezuje materijale, postupke i likovni jezik sa sadržajem i
formom, ali nesiguran i nedorečen u analizi.

	Dovoljan (2)
	Učenik ne sudjeluje u analizi i interpretaciji likovno – umjetničkih djela i likovnih radova drugih učenika. Povezuje materijale,
postupke i likovni jezik sa sadržajem i formom samo djelomično.


Tijekom nastave Likovne kulture učenici su dužni nositi potreban pribor na nastavu. Učenik koji nije redovit u donošenju pribora ne može ostvariti u potpunosti sve ishode jer nije u mogućnosti realizirati zadane ciljeve. Svako zaboravljanje pribora bit će evidentirano u bilješke e - dnevnika, te će isto više od tri puta rezultirati negativnom ocjenom.
Ukoliko je zaboravljanje pribora za rad učestalo, obavijestiti će se razrednik.
Vrednovanje učenika s posebnim programima je u skladu sa pravilnicima koji prate rad učenika uz uvažavanje individualnosti i uloženom trudu pri realizaciji postavljenog likovnog zadatka.

Učenici i roditelji će imati mogućnost doći na informativne razgovore jednom tjedno u dogovoreno vrijeme. Učenici su obvezni ponašati se u skladu s Kućnim redom Škole, a svako kršenje će biti zabilježeno. Ukoliko učenik ne bude poštivao pravila usvojena ovim kriterijima,
predmetni učitelj može predložiti određenu pedagošku mjeru razredniku, razrednom ili učiteljskom vijeću, koje može donijeti odluku o izricanju pedagoške mjere učeniku.
Ocjena je povratna informacija o vlastitim postignućima, uspjesima nakon uloženog truda (ili neuspjesima kada je trud izostao). Učenički kolektiv mora dobiti poruku kako se trud isplati, a nerad ne. Ponajprije vrjednujemo različitost (nastojimo otkloniti stereotipnost, oponašanje), ispunjenost i razumijevanje zadatka (likovnog problema), a nakon toga likovnost. Uvijek će se nastojati honorirati i napredak onoga tko u odnosu na prijašnje rezultate ulaže više truda. 

Zaključna ocjena iz nastavnog predmeta izraz je postignute razine učenikovih kompetencija u nastavnom predmetu i rezultat ukupnog procesa vrednovanja tijekom nastavne godine, a utemeljena je na učiteljevim bilješkama te nije aritmetička sredina svih ocjena po elementima.




